Document ID: 32004R0533

Reference:
EUR-Lex - 32004R0533 - HU
Fontos jogi nyilatkozat
|
32004R0533
Hivatalos Lap L 086 , 24/03/2004 o. 0001 - 0002
A Tanács 533/2004/EK határozata(2004. március 22.)a stabilizációs és társulási folyamat keretében európai partnerségek létrehozásárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 181a. cikke (2) bekezdésének első mondatára,tekintettel a Bizottság javaslatára,tekintettel az Európai Parlament véleményére [1],mivel:(1) A 2000. június 19-20-i feirai ülésen az Európai Tanács megerősítette, hogy továbbra is céljában áll a nyugat-balkáni országok lehető legteljesebb integrációja Európa politikai és gazdasági fejlődési folyamatába, és elismerte, hogy valamennyi érintett országnak esélye van az Európai Uniós tagjelöltségre.(2) Az Európai Unió állam- és kormányfői és a stabilizációs és társulási folyamatban részt vevő országok közötti, 2000. november 24-i csúcstalálkozó során elfogadott Zágrábi Nyilatkozat elismerte, hogy a csatlakozás esélye az Európai Tanács 1993. júniusi koppenhágai ülésén meghatározott kritériumok teljesítésétől és a stabilizációs és társulási megállapodások – különösen a regionális együttműködésről szólóak – végrehajtásától függően nyílik meg.(3) A 2003. június 19-20-i thesszaloniki ülésen az Európai Tanács megerősítette elhatározását a nyugat-balkáni országok európai perspektíváinak teljes és hatékony támogatására nézve, megállapítva, hogy az Európai Uniónak szerves részeivé válnak, amint a megállapított kritériumoknak megfelelnek. Az Európai Tanács jóváhagyta a 2003. június 16-i tanácsi következtetéseket, beleértve a "Thesszaloniki Cselekvési Program a Nyugat-Balkánra: az európai integráció útján" című mellékletet. A "Thesszaloniki Cselekvési Program" meghatározza a stabilizációs és társulási folyamat intenzívebbé tételének módjait és eszközeit, ideértve az európai partnerség felvázolását.(4) Az EU és a nyugat-balkáni ország közötti, 2003. június 21-i csúcstalálkozó során elfogadott Thesszaloniki Nyilatkozat értelmében a "Thesszaloniki Cselekvési Program" az Európai Unió és a nyugat-balkáni országok közös cselekvési programjának tekintendő, amelynek végrehajtására elkötelezték magukat. A fokozott stabilizációs és társulási folyamat marad a nyugat-balkáni országok európai útjának általános kerete a csatlakozásukig.(5) A nyugat-balkáni országokra vonatkozó európai partnerségek az Európai Unióhoz való közeledésre irányuló erőfeszítések támogatása jegyében meghatározzák a cselekvési prioritásokat, s egyben kialakítanak egy ellenőrző listát, amely a haladás értékelésére szolgál. A partnerségek igazodnak az országok sajátos szükségleteihez és felkészültségük adott szintjéhez, valamint a stabilizációs és társulási folyamat sajátosságaihoz, ideértve a regionális együttműködést. Az európai partnerségek kialakítása során informális konzultációkra fog sor kerülni az országokkal és – adott esetben – a tágabb nemzetközi közösséggel.(6) A – szükség esetén naprakésszé tett – európai partnerségek ahhoz szükségesek, hogy egy összefüggő rendszer keretében segítsék a nyugat-balkáni országok felkészülését a tagságra és a reformok ütemezésével ellátott tervek kidolgozását, amelyek intézkedések szintjén meghatározzák, hogy hogyan szándékoznak eleget tenni az Európai Unióba történő további integráció követelményeinek.(7) Helyénvaló lenne a közösségi támogatásnak az európai partnerségek keretében meghatározott követelményekre való összpontosítása, amelyek iránymutatásul szolgálnak a pénzügyi támogatáshoz, és figyelembe veszik a meghatározott elveket, prioritásokat és feltételeket.(8) A stabilizációs és társulási folyamatok keretében a nyugat-balkáni országoknak nyújtott közösségi támogatást a megfelelő pénzügyi instrumentumok, és különösen az Albániának, Bosznia és Hercegovinának, Horvátországnak, a Jugoszláv Szövetségi Köztársaságnak és Macedónia Volt Jugoszláv Köztársaságnak nyújtandó támogatásról szóló, 2000. december 5-i 2666/2000/EK tanácsi rendelet [2] révén biztosítják; ennek megfelelően e rendeletnek nincs pénzügyi vonatkozása.(9) A közösségi támogatást képező pénzügyi források programozásának az európai partnerség prioritásain kell alapulniuk, és a vonatkozó pénzügyi instrumentumokban megállapított eljárásokkal összhangban kell határozni róla.(10) Az európai partnerségi prioritások felülvizsgálata jelentős politikai hatással lehet a nyugat-balkáni országokkal fennálló kapcsolatokra. Ezért helyénvaló, hogy a Tanács minden egyes európai partnerségre elfogadja az alkalmazandó elveket, prioritásokat és feltételeket.(11) Ezen európai partnerségek ellenőrzése a stabilizációs és társulási folyamat keretében kialakított mechanizmusok – nevezetesen a stabilizációs és társulási folyamatról szóló éves jelentések – révén biztosított,ELFOGADTA EZT A RENDELETET:1. cikkEurópai partnerségeket kell létrehozni, Albánia, Bosznia és Hercegovina, Horvátország, Macedónia Volt Jugoszláv Köztársaság, valamint Szerbia és Montenegró, ideértve Koszovót az Egyesült Nemzetek Biztonsági Tanácsának 1999. június 10-i határozatában meghatározottak szerint (a továbbiakban: a partnerek) részére. Az európai partnerségek keretet képeznek a partnerek különböző helyzetének elemzéséből származó prioritások számára, amelyekre az Európai Unió felé történő további integrációra való felkészülésben összpontosítani kell, figyelembe véve az Európai Tanács által meghatározott kritériumokat, valamint a stabilizációs és társulási folyamat végrehajtásában, ideértve a stabilizációs és társulási megállapodásokat, és adott esetben a regionális együttműködés terén megvalósított haladást.2. cikkA Tanács – a Bizottság javaslatára – minősített többséggel határoz az európai partnerségekre irányadó elvekről, prioritásokról és feltételekről, valamint bármely későbbi kiigazításról.3. cikkEz a rendelet az Európai Unió Hivatalos Lapjában való kihirdetését követő harmadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2004. március 22-én.a Tanács részérőlaz elnökB. Cowen[1] 2004. március 10-i vélemény (a Hivatalos Lapban még nem tették közzé).[2] HL L 306., 2000.12.7., 1. o. A 2415/2001/EK rendelettel (HL L 327., 2001.12.31., 3. o.) módosított rendelet.--------------------------------------------------

Summary:
Partnerség a nyugat-balkáni országokkal
Partnerség a nyugat-balkáni országokkal
A nyugat-balkáni országokra vonatkozó stabilizációs és társulási folyamat keretében az Európai Unió partnerségeket alakít Albániával, Bosznia-Hercegovinával, Macedónia Volt Jugoszláv Köztársasággal, Montenegróval és Szerbiával, beleértve Koszovót az ENSZ Biztonsági Tanácsának 1244. határozatában megállapított jogállás szerint. Az országok és a régió stabilitásának és fellendülésének előmozdítása érdekében e partnerségek rögzítik a cselekvési prioritások területeinek keretét és a pénzügyi keretet, és az európai integráció fokozását irányozzák elő tekintettel arra, hogy ezeket az országokat lehetséges tagjelöltként ismerték el. A tagjelölt Horvátországra, amellyel már megkezdődtek a csatlakozási tárgyalások, csatlakozási partnerség vonatkozik.
JOGI AKTUS
A Tanács 533/2004/EK rendelete (2004. március 22.) a stabilizációs és társulási folyamat keretében európai partnerségek létrehozásáról [Hivatalos Lap L 86., 2004.3.24.] [lásd a módosító jogszabályokat].
ÖSSZEFOGLALÓ
Az Európai Unió (EU) az új tagállamok és a csatlakozó országok esetében követett módszert alkalmazza a nyugat-balkáni országokra is. Ezért az Unióba történő integrációjukig a stabilizációs és társulási folyamat marad a nyugat-balkáni országok európai útjának általános kerete.
Partnerségeket alakítanak ki Albániával, Bosznia-Hercegovinával, Montenegróval és Szerbiával, az ENSZ Biztonsági Tanácsa 1999. június 10-i 1244. határozatában megállapított jogállás szerint Koszovót is beleértve.
Horvátországra, amellyel már elkezdődtek a csatlakozási tárgyalások, és Macedónia Volt Jugoszláv Köztársaságra csatlakozási partnerség vonatkozik, amely figyelembe veszi a tagjelölt országok különleges helyzetét.
A partnerségek célja annak támogatása, hogy a nyugat-balkáni országok végrehajtsák a stabilizációs és társulási folyamatot, valamint a csatlakozásuk érdekében teljesítsék a csatlakozási kritériumokat (vagy a koppenhágai kritériumokat). Egységes keretet szolgáltatnak a meghozandó reformokhoz, és pénzügyi keretet biztosítanak. Az érintett országok pedig ütemezéssel ellátott cselekvési terveket dolgoznak ki, valamint meghatározzák, hogyan szándékoznak eleget tenni az Európai Unióba történő további integráció követelményeinek.
A partnerségek mechanizmusa
Ezek a partnerségek keretet képeznek a partnerek különböző helyzetének elemzéséből származó prioritások számára, amelyekre az Európai Unió felé történő további integrációra való felkészülésben összpontosítani kell, figyelembe véve az Európai Tanács által meghatározott kritériumokat, valamint a stabilizációs és társulási folyamat végrehajtásában, ideértve a stabilizációs és társulási megállapodásokat, és adott esetben a regionális együttműködés terén megvalósított haladást.
A partnerségeket rendszeresen felülvizsgálják az egyes országok által elért haladás és az újonnan meghatározott prioritások függvényében. A Tanács – a Bizottság javaslatára – minősített többséggel határoz az európai partnerségekre irányadó elvekről, prioritásokról és feltételekről, valamint bármely későbbi kiigazításról.
E partnerségek nyomon követését a stabilizációs és társulási folyamat értelmében meghatározott mechanizmusok keretében, és különösen éves jelentések révén biztosítják.
Pénzügyi támogatás
A partnerségek a pénzügyi támogatás keretét is biztosítják – ennek célja elsősorban az, hogy a meghatározott prioritásokat és célkitűzéseket megvalósítsák.
A stabilizációs és társulási folyamatok keretében a nyugat-balkáni országoknak nyújtott közösségi támogatást megfelelő pénzügyi instrumentum, azaz az előcsatlakozási támogatási eszköz (IPA) – amely a 2000–2006. évi CARDS program helyébe lépett – biztosítja a 2007 és 2013 közötti időszakra.
Háttér
A 2000. júniusi feirai ülésen az Európai Tanács elismerte, hogy a nyugat-balkáni országoknak esélyük van az európai uniós tagjelöltségre. Ehhez az Európai Tanács 1993-as koppenhágai ülésén meghatározott politikai, gazdasági és intézményi kritériumok teljesítésére van szükség (az Európai Unióról szóló szerződés 6. és 49. cikke). Ezt az EU és a stabilizációs és társulási folyamatban részt vevő országok közötti, 2000. novemberi Zágrábi Nyilatkozat is elismerte, az Európai Tanács pedig a 2003. júniusi thesszaloniki ülésén megerősítette.
A 2003. júniusi „Thesszaloniki menetrend” (EN) meghatározza a stabilizációs és társulási folyamat – elsősorban partnerségek kialakítása útján történő – fokozását lehetővé tevő eszközöket.
Horvátország és Macedónia Volt Jugoszláv Köztársaság tagjelölt országok: e státusukat 2004-ben, illetve 2005-ben ismerték el. Mi több, a tagállamok 2005. október 3-án megkezdték a csatlakozási tárgyalásokat Horvátországgal.
Hivatkozások
Jogi aktus
Hatálybalépés
Az átültetés határideje a tagállamokban
Hivatalos Lap
Az 533/2004/EK rendelet
2004.3.27.
–
HL L 86., 2004.3.24.
Módosító jogszabály(ok)
Hatálybalépés
Az átültetés határideje a tagállamokban
Hivatalos Lap
A 269/2006/EK rendelet
2006.2.20.
–
HL L 47., 2006.2.17.
A 229/2008/EK rendelet
2008.3.18.
–
HL L 73., 2008.3.15.
Utolsó frissítés: 31.08.2011